**OBRAZLOŽENJE II. IZMJENA I DOPUNA FINANCIJSKOG PLANA ZA 2023. GODINU** **INSTITUTA ZA VODE JOSIP JURAJ STROSSMAYER**

1. **OPĆI DIO**

**PRIHODI I PRIMICI**

Prijedlog Financijskog plana usklađen je s Ministarstvom gospodarstva i održivog razvoja i Hrvatskim vodama te je kao takav, uz odobrenje Ministarstva financija, uvršten u nacrt Državnog proračuna za 2023., koji je Vlada Republike Hrvatske dana 14.11.2022. utvrdila kao prijedlog Državnog proračuna i uputila Hrvatskom saboru na odlučivanje. Hrvatski sabor je na svojoj 13. sjednici, dana 29.11.2022. donio Državni proračun za 2023. na drugoj razini proračunske klasifikacije.

Sredstva za financiranje poslovanja Instituta za vode Josip Juraj Strossmayer (dalje u tekstu: Institut) osiguravaju se iz financijskog plana Hrvatskih voda i planirana su na izvoru 52 Ostale pomoći.

Financijski plan Instituta za 2023., u okviru Državnog proračuna za 2023. (NN 145/22) sadrži prihode i rashode u iznosu od 9.208.308,00 EUR.

Izmjenama i dopunama Državnog proračuna (NN 63/23) ukupno planirani iznos prihoda i rashoda Financijskog plana Instituta za 2023. nije se mijenjao.

Institut ovim II. izmjenama Financijskog plana, planira smanjenje planiranih sredstava za 547.908,00 EUR tako da se predlaže usvojiti novi plan u iznosu od 8.660.400,00 EUR.

**RASHODI I IZDACI**

Plan rashoda Instituta za vode za 2023. godinu planiran je u okviru jedne aktivnosti i to A937001 ADMINISTRACIJA I UPRAVLJANJE u iznosu od 8.660.400,00 EUR.

3 Rashodi poslovanja planirani su u iznosu od 8.841.563,00 EUR te se ovim izmjenama planiraju smanjiti za 493.763,00 EUR na novi plan od 8.347.800,00 EUR.

31 Najznačajnije smanjenje rashoda poslovanja u iznosu od 317.138,00 EUR, odnosno smanjenje plana sa 1.655.638,00 EUR na 1.338.500,00 EUR odnosi se na rashode za zaposlene sukladno Planu upravljanja ljudskim potencijalima za IV kvartal 2023.

32 Materijalni rashodi ukupno su planirani u iznosu od 7.185.925,00 EUR te se ovim izmjenama planiraju smanjiti za 182.125,00 EUR na novi plan u iznosu od 7.003.800,00 EUR sukladno planiranoj realizaciji do kraja godine.

37 Naknade građanima i kućanstvima na temelju osiguranja i druge naknade, uključuju se kao nova stavka kroz ove izmjene i dopune i planiraju u iznosu od 5.500,00 EUR. Navedeni rashod odnosi se na plaćanje stipendija odnosno školarina poslijediplomskog studija zaposlenika Instituta.

4 Rashodi za nabavu nefinancijske imovine smanjuju se za 54.145,00 EUR odnosno sa 366.745,00 EUR na 312.600,00 EUR.

41 Rashodi za nabavu neproizvedene dugotrajne imovine, smanjuju se za 25.600,00 EUR i planiraju u iznosu od 10.000,00 EUR. Navedeno smanjenje sukladno je potrebama Instituta za nabavu licenci za unapređenje poslovanja Instituta u 2023.

42 Rashodi za nabavu proizvedene dugotrajne imovine, smanjuju se za 28.545,00 EUR i planiraju u iznosu od 302.600,00 EUR. Navedeno smanjenje sukladno je potrebama Instituta za nabavu medicinske, laboratorijske, komunikacijske i ostale opreme.

**PRIJENOS SREDSTAVA IZ PRETHODNE I U SLJEDEĆU GODINU**

Sukladno Zakonu o proračunu i Zakonu o izvršavanju državnog proračuna namjenski prihodi i primici te vlastiti prihodi koji nisu iskorišteni u prethodnoj proračunskoj godini prenose se u proračun tekuće godine na zahtjev proračunskog korisnika.

Temeljem članka 14. Zakona o izvršavanju Državnog proračuna Republike Hrvatske za 2023. (NN 145/22), proračunski korisnici dužni su Zahtjev za prijenos neutrošenih prihoda dostaviti Ministarstvu financija kako bi neutrošeni prihodi bili raspoloživi za korištenje.

Slijedom navedenog, neutrošeni prihodi Instituta za vode iz 2022. u iznosu od 318.432 EUR preneseni su u 2023.g.

1. **POSEBNI DIO**

Djelatnost Instituta je provedba monitoringa površinskih, uključujući i priobalnih voda te podzemnih voda kao i laboratorijskih poslova, izrada stručnih podloga za izradu strategije upravljanja vodama, plana upravljanja vodnim područjima, plana upravljanja rizicima od poplava i višegodišnjih programa gradnje vodnih građevina, izrada znanstvenih, studijskih i analitičkih podloga za potrebe upravljanja vodama, provedba i drugih znanstvenih istraživanja u području upravljanja vodama, obavljanje poslova izrade znanstvenih i stručnih analiza nacrta zakona i provedbenih propisa, obavljanje poslova međunarodne suradnje u području upravljanja vodama, te priprema i provedba međunarodnih projekata vezanih za upravljanje vodama, obavljanje poslova izrade modela vrednovanja učinkovitosti poslovanja isporučitelja vodnih usluga te izrada izvještaja i analiza o tome, izobrazba državnih službenika te drugih zaposlenika u javnom sektoru i gospodarstvu u području upravljanja vodama, izrada drugih znanstvenih, studijskih i analitičkih podloga, te obavljanje poslova vještačenja u području upravljanja vodama.

**A937001 ADMINISTRACIJA I UPRAVLJANJE**

Zakonske i druge pravne osnove:

* Zakon o proračunu
* Zakon o izvršavanju Državnog proračuna Republike Hrvatske za proračunsku godinu
* Zakon o vodama
* Zakon o javnoj nabavi
* Strategija upravljanja vodama

Ukupan plan rashoda za 2023. za administraciju i upravljanje, planiran u iznosu od 9.208.308 EUR, smanjenje se ovim izmjenama i dopunama za 547.908,00 EUR tako da novi plan iznosi 8.660.400,00 EUR.

Plan rashoda za zaposlene smanjuje se za 317.138,00 EUR odnosno sa 1.655.638,00 EUR na 1.338.500,00 EUR. Smanjenje čini rezultat povećanja plana plaća za posebne uvjete rada i prekovremeni rad te smanjenja plana rashoda za plaće za redovan rad, ostalih rashoda za zaposlene (jubilarne nagrade, Božićnica, neoporezivi primitak u naravi, otpremnine, regres za godišnji odmor, darovi za djecu i dr.) kao i doprinosa za obvezno zdravstveno osiguranje.

Materijalni rashodi planirani u iznosu 7.185.925,00 EUR predlažu se smanjiti za 182.125,00 EUR na novi plan u iznosu od 7.003.800,00 EUR.

Vezano uz naknade troškova zaposlenima predlaže se smanjiti plan rashoda za stručno usavršavanje zaposlenika i plan rashoda za službena putovanja sukladno Planu upravljanja ljudskim potencijalima za IV kvartal 2023., odnosno povećati plan rashoda za naknade za prijevoz.

U okviru rashoda za materijal i energiju predlaže se smanjiti plan troškova za energiju i uredski materijal i ostale materijalne rashode, te povećati plan rashoda za materijal i dijelove za tekuće i investicijsko održavanje.

Jedno od značajnijih smanjenja materijalnih rashoda odnosi se na smanjenje plana za ostale nespomenute rashode poslovanja.

S obzirom da Institut planira unaprijediti istraživački i stručni rad u upravljanju vodama odnosno ulagati u svoje zaposlenike kroz stipendije i školarine, a u konačnici trebao bi postati znanstveni i stručni „centar izvrsnosti“ i „ centar za transfer znanja“ ovim izmjenama i dopunama planirali smo sredstva u iznosu od 5.500,00 EUR za tu namjenu.

Rashodi za nabavu nefinancijske imovine smanjuju se za 54.145,00 EUR i iznose 312.600,00 EUR. Navedeno smanjenje čini rezultat povećanja plana rashoda za: uredsku opremu i namještaj, opremu za održavanje i zaštitu, uređaje, strojeve i opremu za ostale namjene i prijevozna sredstva u pomorskom i riječnom prometu te smanjenje plana rashoda za licence, komunikacijsku opremu i medicinsku i laboratorijsku opremu.

Sredstva za poslovanje Instituta osiguravaju se na teret prihoda od vodnih naknada i usklađena su s financijskim planom Hrvatskih voda.